Държавен вестник, бр. 74, 2004 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  74
2. изисквания, свързани с осигуряването на
взаимодействието с лицензиантите и титуля-
рите на разрешения за извършване на дейности
в ядрени съоръжения и с ИЙЛ;
3. изисквания, свързани със съхраняването
на документи и информация;
4. изисквания, свързани с предоставянето на
информация за изпълнение на дейностите по
лицензията;
5. други условия, свързани със започването
или с осъществяването на дейността.
(5) Лицензиите могат да съдържат при-
ложения.
(6) В приложение към лицензията се включ-
ва списък на документите за осъществяване дей-
ността на лицензианта, чието съществено изме-
нение е основание за изменение на лицензията.
(7) Преди да направи изменения в докумен-
тите, включени в приложението по ал. 6, ли-
цензиантът уведомява председателя на АЯР за
съдържанието на предвижданите изменения.
Председателят на АЯР се произнася писмено в
30-дневен срок относно необходимостта от из-
менение на лицензията. Непроизнасянето в този
срок се счита за мълчаливо съгласие за извър-
шване на измененията.
Чл. 36. Извън случаите, когато изменението
на заявените по реда на наредбата данни и об-
стоятелства е основание за изменение на изда-
дената лицензия, заявителите и лицензиантите
са длъжни да уведомяват председателя на АЯР
за изменението на заявените данни и обстоя-
телства в 7-дневен срок от възникването им.
Раздел III
Изменение и подновяване на лицензия
за специализирано обучение
Чл. 37. Издадена лицензия за специализира-
но обучение се изменя по искане на лицензиан-
та със заповед на председателя на АЯР в случа-
ите по чл. 21, ал. 1 ЗБИЯЕ.
Чл. 38. (1) Лицензиантът е длъжен в едноме-
сечен срок от настъпване на обстоятелствата,
налагащи изменение на лицензията, да поиска
изменението със заявление, което съдържа:
1. идентификационните данни на заявителя;
2. регистрационния номер на лицензията;
3. предложение за изменение;
4. обосновка за исканото изменение.
(2) Към заявлението по ал. 1 се прилагат:
1. документи, които установяват обстоятел-
ствата, свързани с исканото изменение;
2. документ за платена такса за разглеждане
на заявлението в размер, определен съгласно
Тарифата за таксите, събирани от Агенцията за
ядрено регулиране по ЗБИЯЕ.
(3) Председателят на АЯР се произнася по
заявлението за изменение на лицензията в срок
от един месец.
Чл. 39. (1) Ако в определения срок по чл. 21,
ал. 2 ЗБИЯЕ лицензиантът не поиска измене-
ние на лицензията, председателят на АЯР го
уведомява писмено за наличието на обстоятел-
ствата, налагащи изменението, като го предуп-
реждава за последиците съгласно чл. 23, ал. 2
ЗБИЯЕ при неподаване на заявлението.
(2) Ако в 14-дневен срок от уведомяването
по ал. 1 лицензиантът не поиска изменение,
председателят на АЯР може да отнеме издаде-
ната лицензия.
Чл. 40. Лицензиите се подновяват по иска-
не на лицензианта. Подновяването може да
обхваща:
1.  продължаване на срока;
2.  продължаване на срока заедно с изменение
на условията за осъществяване на дейността.
Чл. 41. (1) За подновяване на лицензията
заявителят подава заявление, което съдържа:
1. идентификационните данни на заявителя;
2. регистрационния номер на лицензията;
3. искане за подновяване на лицензията;
4. предложение за изменение на срока, а в
случаите по чл. 40, т. 2—и предложение за из-
менение на условията на лицензията.
(2) Към заявлението по ал. 1 се прилагат:
1. обосновка на новия срок, а в случаите по
чл. 40, т. 2—и обосновка на предложените из-
менения;
2. документ за платена такса за разглеждане
на заявлението в размер, определен съгласно
Тарифата за таксите, събирани от Агенцията за
ядрено регулиране по ЗБИЯЕ.
Чл. 42. (1) Заявлението за подновяване на
лицензията се подава не по-рано от 9 месеца и
не по-късно от 6 месеца преди изтичането на
срока на действащата лицензия.
(2) В случаите, когато заявлението е пода-
дено в сроковете по ал. 1, до издаването на
новата лицензия заявителят осъществява дей-
ността при условията на лицензията, чието
подновяване е поискал.
(3) Алинея 2 се прилага и когато срокът по
ал. 1 не може да бъде спазен по обективни
причини.
(4) При неспазване на срока по ал. 1, както
и когато не са налице обективни причини по
ал. 3, се прилагат разпоредбите за издаване на
лицензия по раздел I.
Чл. 43. (1) Председателят на АЯР се произ-
нася по заявление за подновяване на лицензия
в сроковете по чл. 18, ал. 1, т. 2 ЗБИЯЕ.
(2) При разглеждане на заявлението за под-
новяване на лицензията председателят на АЯР
преценява съответствието с изискванията по
чл. 33, ал. 1 и изпълнението на условията на пър-
воначалната лицензия.
(3) Въз основа на преценката по ал. 2 пред-
седателят на АЯР подновява лицензията, като
я преиздава със съдържанието, определено
съгласно чл. 35.
(4) Лицензията се подновява за поискания
срок, но не по-дълъг от 5 години.
Чл. 44. По въпросите, които изрично не са
уредени в този раздел, се прилагат съответно
разпоредбите на раздел I.